cyanic-selkie/wikianc huggingface dataset:
Lysekloster Idrettslag
Lysekloster Idrettslag (stiftet 6. mai 1946) er et idrettslag fra Lysefjorden i Os, sør for Bergen. Klubben driver blant annet med fotball, friidrett og håndball, og arrangerer hvert år turmarsjen Lysøen Rundt.
Fotball
Klubben har engasjert Ørjan Sandal som sportslig leder på fotballsiden. Dette har resultert i en voldsom satsing for klubbens seniorlag og de aldersbestemte lagene. A-laget rykket etter 2009-sesongen opp i 6. divisjon. Foran 2010-sesongen meldte klubben på to lag i serien for herrer senior, ett i 7. divisjon og det nyopprykkete A-laget. Begge disse lagene tok steget opp en divisjon, slik at de til seriestart i 2011-sesongen stiller i hhv. 5. divisjon og 6. divisjon. A-laget rykket opp til 4. divisjon før 2012 sesongen og rykket direkte videre opp til 3. divisjon før 2013-sesongen. I 2014/2015 Sesongen rykket laget opp fra 3.Divisjon til 2.Divisjon. Lysekloster er et av få lag som har klatret så mange divisjoner på så kort tid.
Idrettsanlegg
I 2008 åpnet idrettslaget nye Lysekloster FRAMO Idrettspark som består av kunstgressbane på 60x100m, ballbinge, friidrettsdel med 110m løpebane, 700m lyslagt tur/trimløype og klubbhus med garderobe- og utleiefasiliteter. Det er også bygget ny tribune (ferdig vinter 2009) og ny parkeringsplass.
Medyn
Medyn (russisk: Медынь) er en by i Kaluga oblast i Russland. Den ligger ved elva Medyn, rundt 55 km nordvest for Kaluga. Innbyggertall: 7 700 (2007 est.), 7 940 (folketelling 2002), 8 400 (folketelling 1989).
Den tidligere flybasen Medyn-Adujevo lå 9 km nordøst for byen.
Historie
Medyn ble første gang nevnt i historiske kilder i 1386, da bosetningen ble overdratt fra fyrstedømmet Smolensk til Storfyrstedømmet Moskva. Landsbyen Medynskoje fikk innvilget byrettigheter i 1776.
Grotteklosteret
Grotteklosteret (Petsjerskaja Lavra) er et historisk kloster i Ukrainas hovedstad Kyiv. Det ble grunnlagt i 1015, og er et historisk senter for ortodoks kristendom i Øst-Europa. Klosteret har stått på UNESCOs verdensarvliste siden 1990.
Grotteklosteret omfatter mange typer severdigheter. Blant de mest kjente er de underjordiske grottene, klokketårnet og festningsmurene. Komplekset har flere kirker og katedraler, og huser også et teologisk seminar.
Petsjerska Lavras etymologi og andre navn
Ordet petsjera betyr grotte. Ordet lavra benyttes for å beskrive de mest høytrangerte klostrene for østlige ortodokse munker. Anleggets navn blir også oversatt til Kyivs grottekloster eller Grottenes kloster i Kyiv (на печерах).
Grunnleggelse og tidlig historie
Ifølge Nestorskrøniken hjemvendte den hellige Antonius, en østortodoks munk fra Esphigmenonklosteret på Athos, og slo seg ned i Kiev som en misjonær av klostertradisjoner til Kievs ruser. Han valgte en grotte i Berestovberget med utsikt over Dnjepr, og hans tilhengere vokste i antall. Prins Iziaslav I av Kiev overlot hele berget til antonittmunkene som grunnla et kloster tegnet av arkitekter fra Konstantinopel.
Byggverk
Kiev Petsjersk Lavra har blant sine religiøse byggverk mange arkitektoniske monumenter, med alt fra klokketårn og katedraler til underjordiske grottesystem og sterke befestningsmurer i stein. Her er Lavras store klokketårn, en del av Kievs bysiluett, og Marie innsovnelses katedral, ødelagt under Andre verdenskrig, men senere helt rekonstruert. De øvrige kirker er Refektoriekirken, Allehelgenskirken, Frelserens kirke i Berestove, Opphøyelsen av Det hellige kors' kirke, Trefoldighetskirken, Jomfruens fødselskirke, Den hellige Annas unnfangelses kirke, og Den livgivende kildes kirke''.
Lavra har også mange andre bygninger, deriblant Sankt Nikolais kloster, Kievs teologiske akademi og seminar, og Debosquettemuren.
Lavras store klokketårn
Lavras store klokketårn er en av de mest synlige bygninger i Kyivs bysiluett og tilhører Lavras hovedattraksjoner. Det var det største frittstående klokketårnet på den tid det ble oppført 1731-1745, og ble tegnet av arkitekten Johann Gottfried Schädel. Det er i klassisk stil og kronet med forgylt kuppel. Dets totale høyde er 96,5 meter.
Treenighetens portkirke
Treenighetens portkirke ligger på toppen av De hellige porter, som utgjør inngangen til klostwret. Ifølge en legende ble kirken grunnlagt av Chernihiv-prinsen Svjatoslav. Den ble bygd over restene av en tidligere steinkirke.
Frelserens kirke i Berestove
Frelserens kirke i Berestove ligger nord for Kyiv Petsjersk Lavra. Den ble oppført i landsbyen Berestove omkring år 1000 under prins Vladimir II Monomakhs styre. Den fungete senere som Monomakhdynastiets mausoleum, også med Jurij Dolgorukij, Moskvas grunnlegger. Selv om kirken ligger utenfor Lavras festningsverker regnes den som del av komplekset.
Grotter
Petjerskaklosterets grotter er et innfløkt system av trange underjordiske korridorer (omkring 1-1½ meter brede og 2-2½ meter høye), sammen med flere bostedskvarterer og underjordiske kapeller. I år 1051 hadde den hellige prest Antonius av Kyiv bosatt seg i en gammel grotte i en av høydedragene som omgir Petjerskaklosteret. Etterhvert vokste grotteanlegget, med en rekke utvidelser og korridorer, og en kirke, og det som i dag er kjent som de bortre grottene, I 1057, flyttet Antonius til en grotte nær Øvre Lavra, i dag kalt de nærliggende grottene.
Utenlandske reisende på 1500- og 1600-tallet hevdet at katakombene i Petjerskaklosteret strekte seg flere hundre kilometer, og nådde så langt bort som Moskva og Velikij Novgorod, og med den slags historier - og mer vederheftige - spredte de kjennskapen om Petjerskaklosteret ut i verden.
Museum
Petjerskaklosteret er i seg selv også et av de største museene i Kyiv. Hovedutstillingen har artefakter fra 1500- til tidlig 1900-tall, med portretter, kalker, krusifikser, tekstiler og broderier; her er også deler av Lavras gamle trykkeri og dets ikonmalerverksted. . Fra museet går omvisningene rundt i grottene som har mumifierte levninger av ortodokse helgener eller deres relikvier.
Erling Fledsberg
Erling Fledsberg (født 23. november 1970) fra Våler i Østfold ble skytterkonge under Landsskytterstevnet i Sandnes i 1994. Han representerte Moss & Våler skytterlag, og var en overraskelsesmann da han tok kongepokalen i 1994.
Konflikten i Niger-deltaet
Den pågående Konflikten i Niger-deltaet slo rot tidlig på 90-tallet som en konflikt mellom utenlandske oljeselskap og forskjellige etniske grupper i Niger-deltaet som følte at de ble utnyttet, da spesielt ogoni-folket. Etnisk og politisk uro fortsatte gjennom 90-tallet og utviklet seg fra og med 2004 til en voldelig konflikt. Konkurranse mellom oljeselskapene har ført til økt vold mellom etniske grupper, som har ført til at hele regionen har blitt militarisert av den nigerianske regjeringen. Konflikten er vidt kjent for flere brudd på menneskerettighetene.
Overkill
Overkill er et amerikansk thrash metal-band. Overkill er kjent som et av de aller første thrash metal-bandene, og ble stiftet i New Jersey 21. april 1980. Bandet ble grunnlagt etter at det tidligere bandet til Carlos «D.D.» Verni og Rat Skates, kalt The Lubricunts, ble oppløst tidligere samme år. Etter at Verni satt inn en artikkel i annonsen, ble de kontaktet av Bobby Ellsworth. Bobby Ellsworth var både vokalist og bassist, men skulle kun ta seg av vokalene i Overkill. Ellsworth tok med seg gitaristen fra sitt tidligere band som spilte coverversjoner av klassisk rock og punk rock-band. Etter å ha slitt med å finne et navn til det nystartede bandet, og forkastet flere forslag inkl. Virgin Killer, endte de opp med å kalle bandet Overkill, kalt opp etter et Motörhead-album. Til å begynne med spilte Overkill coverlåter, først punk og etter hvert mer og mer heavy metal. I 1981 begynte de å skrive egne låter. Noen av de første sangene de skrev var «Grave Robbers» (endret senere navnet til «Raise the Dead»), «Overkill» og «Unleash the Beast Within». Sistnevnte er sannsynligvis den aller første thrash metal-låten, og ble skrevet flere måneder før Metallica lagde deres første sang; «Hit the Lights». Overkill skrev så flere sanger, og i 1985 ble debutalbumet Feel the Fire gitt ut. Bandets grønne logo ble laget rundt 1983, og fargen ble valgt for å skille seg ut fra andre bandlogoer og tiltrekke oppmerksomhet på plakater, ettersom de fleste andre hadde røde logoer.
Overkill har totalt gitt ut 19 studioalbum. Deres seneste, The Wings of War, ble gitt ut i 2019. Bandet har gått gjennom flere ulike oppstillinger, men både D.D. Verni og Bobby Ellsworth er fortsatt medlemmer i dag.
Slaget ved Grenada
Slaget ved Grenada fant sted den 6. juli 1779 under den amerikanske uavhengighetskrigen i Karibia mellom den britiske og franske marine.
Bakgrunn
På begynnelsen av 1779 var marinestyrkene i Karibia hovedsakelig opptatt med å passe på hverandre. Men i juni, da den britiske admiral Byron dro til Antigua for å beskytte handelskonvoien som var på vei hjem, tok hans motstander Charles Hector først St Vincent og den 4. juli Grenada. Byron seilte i håp om å redde øya, men han ankom for sent. En kort trefning ble utkjempet den 6. juli.
Slaget
Den franske flåten under admiral Hector bestod av 25 linjeskip og flere fregatter. Den britiske flåten under viseadmiral John Byron hadde 21 linjeskip og en fregatt. Franskmennene hadde ankret opp utenfor Georgetown på den sørvestlige delen av øya, og britene ankom i løpet av natta. Hector satte seil klokka 04.00 og britene jaget etter. De britiske skipene angrep i full uorden og forvirring. Fame, Lion og to andre skip forvillet seg bort fra hovedstyrken og ble hardt skadet. Lion ble tvunget til å seile med vinden til Jamaica for å unngå å bli kapret. Franskmennene mistet ingen skip og kom seg til slutt unna. Britene mistet 183 menn, mens 346 ble såret. Fame mistet fire menn og hadde 9 sårede. Franskmennene mistet 190 menn og hadde 759 sårede.
Etterspill
Krigen stilnet nå i Karibia. Byron returnerte hjem i august. Hector, etter at han mislyktes i å samarbeide med amerikanerne i et angrep på Savannah i september, returnerte også hjem til Europa.
Saul
Saul (også Saul ben Kisj; hebraisk: – Šāʾûl, «Spurt etter»; gresk: Σαούλ; latin: Saul) (1079 – 1007 f.Kr.) var den første kongen for Det forente kongedømme Israel og regjerte i 40 år fra 1047 til 1007 f.Kr., i henhold til Den hebraiske Bibelen.
Han kom fra Benjamins stamme og var sønn av en velstående mann ved navn Kisj. Han ble salvet til konge av profeten Samuel og regjerte fra Gibea. Han begikk selvmord i løpet av et slag mot filisterne ved fjellet Gilboa i nordlige Israel. I det samme slaget ble også tre av hans sønner drept. Etterfølgelsen til tronen ble bestridt av kun hans eneste overlevende sønn Isjbosjet og David som til sist ble den rådende.
Den viktigste redegjørelsen til hva vi vet om Sauls liv og regjering er nedskrevet i Første Samuelsbok i Det gamle testamente.
Huset Saul
I henhold til Tanákh (Den hebraiske Bibelen) var Saul sønn av Kisj i familien til matrittene, og et medlem av Benjamins stamme, en av de tolv stammene i Israel. Det synes om han kom fra Gibea (antagelig en høyde utenfor Jerusalem).
Saul giftet seg med Ahinoam, datter av Ahimaas. De hadde fire sønner og to døtre. Sønnene het Jonatan, Jisjvi (Abinadab), Malkisjua og Isjbosjet. Døtrene het Merab og Mikal.
Saul hadde også en konkubine ved navn Rispa, datter av Ajja, som fødte ham to sønner, Armoni og Mefibosjet.
Saul tilbød Merab til David som hustru etter hans seier over kjempen Goliat, men David eller Merab synes ikke å ha vært interessert i dette arrangementet. Saul ga da sin andre datter Mikal i ekteskap til David, men da David siden ble Sauls rival til tronen ga Saul datteren Mikal videre i ekteskap til Paltiel, sønn av Lajisj fra Gallim.
Saul tok livet av seg i slaget ved Gilboafjellet, og ble gravlagt i Jabesj i regionen til Benjamins stamme. Etter at Saul ble salvet til konge av Samuel gjorde han hva profeten hadde fortalt ham, men da han var ulydig mot Gud ba Gud Samuel om å salve en ny konge.
Isjbosjet og Malkisjua
Tre av Sauls sønner, Jonatan, Abinadab og Malkisjua, døde sammen med ham på Gilboafjellet. Isjbosjet ble da konge av Israel i en alder av førti år. David krevde at hans tidligere hustru Mikal ble levert tilbake til ham og Isjbosjet bøyde seg for det.
Isjbosjet regjerte i to år før han ble drept av to av sine egne offiserer. Armoni og Mefibosjet, Sauls to sønner med sin konkubine, ble utlevert av David sammen med de fem sønnene til Merab, Sauls andre datter, til gibeonittene som drepte dem som hevn for en tidligere urett. Mikael var barnløs med David.
Den eneste mannlige etterkommer etter Saul som overlevde var Mefibosjet, sønn av Jonatan og som var fem år da hans far og bestefar døde i slag. Med tiden kom han inn under Davids beskyttelse. Mefibosjet, som var lam i føttene, fikk selv en sønn, Mika.
Salvet som konge
Samuel, som var israelittenes dommer, hadde sønner som var uærlige og lite trofaste i troen. Israelittenes ledere fryktet at det ville bli katastrofalt om Samuels sønner ble dommere etter ham og krevde at Samuel ga dem en konge. Gud advarte om at hvis han utpekte en konge over dem, ville de lide under kongens handlinger. Saul, en ung israelitt, ble beordret av sin far Kisj til å gå og lete etter forsvunne esler. Saul adlød og Samuel så ham komme mot seg. Gud avslørte til Samuel at Saul vil bli den ene som skal bli salvet som den «første» konge av Israel. Den amerikanske teologen Peter J. Leithart slår fast at «Saul, den første kongen, begynte som ideelt valg for å lede og dømme Israel... Saul gjetet farens dyr (det samme gjorde Josef og Moses, og det samme ville David komme til å gjøre), og han er pliktoppfyllende sønn... Saul var en vakker mann og et hode høyere enn andre israelitter, i henhold til Første Samuelsbok 9:2.»
I Samuelsbøkene i Det gamle testament blir Saul ikke referert til som konge (melech), men heller til som en «leder» eller «hærfører» (nagid). Imidlertid blir Saul gjort til «konge» (melech) ved Gilgal. Selv David, før han ble salvet som konge, ble referert til som en framtidig nagid, eller militær leder.
Folket benyttet generelt betegnelsen «konge» ettersom de ønsket å være lik andre nasjoner. Dette kan være en indikasjon på en forskjell mellom hva ulike fraksjoner av folket faktisk ønsket, og opplagt en motvilje mot bestemte ledere og motstand mot å bryte fra den gamle stammeorden. Saul endte uansett opp som konge (melech) i Gilgal.
Samuelbøkene oppgir tre hendelser i Sauls opphevelse til konge:
Avvist og forkastet av Gud
I henhold til Første Samuelsbok hadde Samuel fortalt Saul om å vente i syv dager etter de møtte; Samuel fortsatte å gi Saul ytterligere instruksjoner. Men da Samuel ikke kom etter syv dager og israelittene var rastløse begynte Saul å forbedrede seg til slag ved tilby brennoffer. Samuel kom akkurat da Saul var ferdig med sine ofringer og refset Saul for ikke å adlyde ham. Som et resultat av å ikke lyde Samuels, det vil si Guds, instruksjoner, tok Gud kongedømme fra Saul.
Etter slaget mot filisterne beskriver den bibelske teksten at Samuel ga ordre om at Saul skulle drepe alle amalekitterne. Saul drepte på ordre fra Gud alle småbarn, barn, kvinner, og menn, og den dårligste buskapen og etterlot kun kongen og den beste buskapen levende.
Da Samuel fant ut at Saul ikke hadde drept dem alle som han hadde krevd ble han meget sint og la seg ut i en lang og bitter lekse om hvordan Gud angret på at han hadde gjort Saul til konge ettersom Saul var ulydig. Da Samuel snudde seg grep Saul tak i klærne hans og kom til å rive en bit av. Samuel uttrykte da et profeti om at det samme ville skje med Sauls kongedømme. Samuel kommanderte at amalekitternes konge (som lik alle andre amalekittiske konger i Den hebraiske Bibelen het Agag) skulle ført fram for ham. Samuel drepte egenhendig kongen: «Så hogg Samuel Agag ned for Herrens åsyn i Gilgal.»
Saul og David
Det er på dette punkt at David, en sønn av Isai, fra Judas stamme, kommer inn i fortellingen. I henhold til denne:
Sauls grådighet etter storhet
I den bibelske teksten ble Saul sønn Jonatan nær venn av David og til sist ble David den andres svoger ved å gifte seg med Mikal. Jonatan anerkjenner David som den rettmessige kongen og Første Samuelsbok slår fast at «”han fikk ham så kjær som sitt eget liv.» Jonatan ga også David sin egen kappe, krigsklærne, sverdet, buen og beltet, et symbol på Davids posisjon som Sauls etterfølger.
Gud gjorde David suksessfull hvor enn Saul sendte ham. Derfor ga Saul David ansvaret for hæren og etter at David kom tilbake fra slag priste kvinnene ham med å synge og danse om at han var en større helt enn kongen selv. Det gjorde Saul sjalu og han fryktet at David var blitt en rival til tronen.
En annen dag mens David spilte på harpen ble Saul fylt av den onde ånden og kastet et spyd etter David, men bommer, ikke bare en gang men to ganger. Saul fikk fjernet David fra hoffet og utnevnte ham til hærfører, men David ble igjen mer heldig og suksessfull enn ønsket, noe som gjorde Saul ytterligere rasende. Som ytelse for å være hans kriger tilbød Saul David å gifte seg med kongens datter Merab, men David unnslår seg ved å hevde å være for underdanig. Merab ble da giftet bort til en annen mann mens Saul gjentar tilbudet ved å gi bort den neste datteren Mikal. Igjen unnslår David seg ved å hevde at han er for fattig, men Saul overtaler David ved å si at brudens pris er kun 100 filistiske forhuder i det håp om at David ville bli drept i forsøket på å oppnå dette. David bragte tilbake 200 forhuder og ble deretter gift med Mikal.
Fortellingen fortsetter mens Saul drev med sine konspirasjoner mot David, men Jonatan forhindret Saul til å gjennomføre dem og advarte David om da. Saul forsøkte å få David drept i løpet av natten, men Mikal hjalp ham å flykte og lurte forfølgerne ved å bruke en husguddom, et idol, til å late som om David fortsatt lå i sengen. David flyktet til Jonatan som ikke bodde sammen med sin far, og Jonatan sa seg enig om å dra tilbake til Saul og avsløre hans egentlige hensikt. Mens han spiste sammen med kongen lot Jonatan som om at David var blitt tilkalt av sine brødre, men Saul gjennomskuet dette og kritiserte Jonatan for å være en av Davids soldater, og det ble åpenbart at Saul ønsket David død. Den neste dagen møtte Jonatan sin svoger og fortalte ham om Sauls hensikt, og de to venner tar avskjed. David flykter inn i villmarken, og Saul giftet Mikel bort til en annen mann.
Saul ble senere informert av den sterkeste av sine gjetere, en edomitt ved navn, Doeg, at presten Akimelek hadde gitt hjelp til David. En håndlanger er søkt for å få Akimelek drept og andre prester i Nob, men ingen av Sauls håndlangere er villig til å gjøre dette. Doeg tilbyr seg og drepte 85 prester. Saul fikk drept hver mann, kvinne og barn som levde i Nob.
David hadde da allerede forlatt Nob og samlet rundt 400 misfornøyde menn, inkludert en gruppe fredløse. Med disse angrep David filisterne ved Ke’ila som var der for å plyndre. Saul innså at han kunne fange David og hans menn inne i byen og beleiret den. David fikk høre om dette, og etter å ha mottatt guddommelig råd (via efoden, en form for hellig klede som først var beskrevet i Andre Mosebok 28 ), fant da ut at beboerne ville forråde ham til Saul. Han besluttet da å flykte ut i ødemarken og til fjellet i Sif-ødemarken. Saul oppdaget det og forfulgte David ved to anledninger.
Saul blant profetene
Frasen at Saul er blant profetene er nevnt av teksten på en slik måte at det antyder at det var ordtak i senere israelittisk litteratur og kultur. To redegjørelser for dens opprinnelse har blitt gitt:
Slaget ved Gilboa og Sauls død
Til tross for edene om forlik og forsoning hevder den bibelske teksten at David følte seg usikker, og gikk derfor inn i en allianse med Israels fiender filistrene og ble deres vasall. Forsterket av dette forberedte filistrene et angrep på Israel og Saul ledet hæren for å møte dem ved fjellet Gilboa, men før slaget besluttet han i all hemmelighet å rådføre seg med heksen i En-Dor. Heksen som ikke visste hvem han var minnet ham om at kongen (det vil si Saul) hadde gjort hekseriet en fornærmelse eller lovbrudd, men etter å ha blitt forsikret at Saul ikke ville skade henne, fremmet heksen fram Samuels ånd eller spøkelse. Samuels ånd fortalte Saul at han ville tape både slaget og sitt liv.
Nedbrutt dro Saul tilbake for å møte hæren, og israelittene ble som lovet nedkjempet og beseiret. For å unnslippe vanæren av å bli tatt til fange ber Saul sin våpenbærer om å drepe ham, men denne avslår. Saul begår da selvmord ved å kaste seg på sverdet sitt. En amalekitt tar deretter æren for å ha drept Saul og forteller det til David. Rasende gir David ordre om at amalekitten skal bli henrettet for å ha drept en som Gud har salvet. Liket av Saul, sammen med de av hans sønner (Jonatan, Abinadab og Malkisjua), ble festet til murene av Beth-shan, og hans våpen hengt opp på byen Ashkelons tempel for guden Astarot. Innbyggerne av Jabesj i Gilead, hvor Saul hadde vunnet sin første seier, fikk berget likene og tok dem med tilbake til sin by hvor de brente kjøttet og gravla beina.
Sauls navn og fortellingen om Samuels fødsel
Fødselsfortellingen om profeten Samuel er beskrevet i Første Samuelsbok 1-28 hvor Samuels mor Hanna ber om en sønn fra Jahve, og dedikerer barnet til helligdommen i Sjilo. Avsnittet gjør omfatte ordspill med rotelementene til Sauls navn, og avslutter med frasen hu sa'ul le-Yahweh, «han er dedikert til Jahve». Hanna navngir den resulterende sønnen Samuel, i betydningen «Guds navn», og etymologien og de tallrike referansene til navnets rot synes å passe bedre på Saul isteden. De fleste forklaringene på uoverensstemmelsen er at fortellingen opprinnelig beskrev Sauls fødsel, og ble senere tilskrevet Samuel for å forbedre Davids posisjon i fortellingen på bekostning av den tidligere kongen Saul.
Kildekritikk
Eksistensen av ulike forklaringer for Sauls opphevelse til konge er resultatet av at den bibelske fortellingen er blitt satt sammen fra et antall av opprinnelige forskjellige kildetekster. Det kan bli støttet av tekstkritisk bevis: I den greske Septuagintas versjon av Første Samuelsbok 11:15 blir Saul offentlig salvet som konge av Samuel ved Gilgal istedenfor at menneskemengden utroper ham til konge, Saul blir salvet tre ganger, og utropt to ganger.
I redegjørelsen av slaget mot filisterne er antallet særdeles urealistisk ved å hevde at de eksempelvis hadde 30 000 stridsvogner. Septuagintas og Peshitta (den syriske standardversjonen av Bibelen) blir antallet redusert til 3 000. Også urealistisk er antydningen at Saul og hans sønn Jonatan var de eneste menn foruten filisterne som hadde våpen; denne antydningen er antagelig et senere tillegg til teksten. Særlig ettersom fortellingen flyter mer naturlig fra slutten av vers 18 og fram til begynnelsen av vers 23. Tanken at israelittene ble ledet av en mann ved navn Jonatan er ganske enkelt en etnologi – indikasjon på at hebreerne var en forgrening av israelitter (og atskilt fra andre) framfor at de ble ledet av sønnen til en israelittisk konge.
Både det tidligere avsnittet om Sauls utålmodighet og den senere fortellingen om krigen mot amalekittene er senere redaksjonelle endringer av teksten som tilhørte sammen. Begge er formet for å rettferdiggjøre Sauls senere skjebne og delingen av hans kongedømme da Saul hadde tilsynelatende blitt guddommelig valgt til konge, og samtidig portrettert oldtidens Israel som mer som et teokrati enn det ellers ville ha synes å ha vært, ved å få det til å se ut som om kongen tok ordre fra en profet.
Det faktum at David sparer Sauls liv ved to anledninger er resultatet av to tidligere fortellinger er blitt sammen – den såkalte republikanske kilde og den monarkiske kilde; den førstnevnte er ansvarlig for avsnittene som involverer Jonatan, den første forfølgelsen til Sif og den første forsoningen; den andre, monarkiske kilden er ansvarlig for passasjene som involverer Mikael, Nob, den andre forfølgelsen til Sif og den andre forsoningen. Mikael spiller i all vesentlighet den samme rolle i den monarkiske kilde som Jonatan gjør i den republikanske kilde – som Davids beskytter ved Sauls hoff.
Den monarkiske kilde nevner en «husgud», et idol, og det er av interesse ettersom det indikerer at slik religiøse gjenstander eksisterte og ikke ble sett på som upassende i den tidlige Jahve-religionen; arkeologi har bekreftet et stort antall slike idoler eksisterte i tidlige Israel, særlig kvinnelige statuer av Asjera, ledsager opprinnelig for guddommen El og siden for Jahve.
448 Natalie
448 Natalie er en hovedbelteasteroide. Den ble oppdaga den 27. oktober 1899 av Max Wolf og Friedrich Karl Arnold Schwassmann fra Landessternwarte Heidelberg-Königstuhl i Heidelberg. Bakgrunnen for navnet er ikke kjent.
1531 Hartmut
1531 Hartmut er en hovedbelteasteroide og går i bane innenfor asteroidefamilien Eunomia. Den ble oppdaget 17. september 1938 av Alfred Bohrmann ved Landessternwarte Heidelberg-Königstuhl i Heidelberg.
Modelljernbaneforeningen i Norge
Modelljernbaneforeningen i Norge (MJF) er en landsdekkende forening som arbeider for å tilrettelegge for modelljernbaneaktiviteter for medlemmene. Foreningen utgir også tidsskriftet MJ-bladet og driver nettstedet www.mjf.no.
Foreningen ble grunnlagt i 1982. Medlemstallet er ca 1000 pr. oktober 2022
Tarariras
Tarariras er en by i Colonia-departementet i det sørvestlige Uruguay. Byen har om lag 6 632 innbyggere.
Historie
Tarariras ble grunnlagt i 1892.
Befolkning
Tarariras har 6 632 innbyggere (Beregning 2004)
Kilde:
Kommune
Byens ordfører (alcaldesa) er Diana Olivera (2012).
Transport
Ruta 22 forbinder Tarariras med Ruta 1.
Ɫ
Ɫ og ɫ (L med tilde gjennom) er en bokstav som brukes i språket kobon på Papua Ny-Guinea, der den representerer en alveopalatal frikativ, i motsetning til l (alveolar lateral) og ƚ (retrofleks lateral flapp).
I Unicode kodes ɫ som U+2C62 (&#X2C62;) og U+026B (&#X026B;).
Daerpies Dierie
Daerpies Dierie er et sørsamisk menighetsblad. Tidsskriftet utkommer fire ganger i året. Redaktør og ansvarlig utgiver er Einar Bondevik, prest i sørsamisk område med kontor i Mo i Rana.
Bladet har artikler på svensk, norsk og sørsamisk. Artiklene er relatert til samisk kirkeliv, nyheter og kulturelle tema.
Tidsskriftet har kommet ut siden 1997. Bladet blir støtta økonomisk av Härnösands stift i Sverige, Nidaros bispedømme, Sametinget i Norge og Svenska Kyrkan.
Katedralen i Rodez
Katedralen i Rodez (Cathédrale Notre-Dame de Rodez) er en katolsk katedral i gotisk stil. Den er sete for det katolske bispedømmet Rodez.
Den særegne stengte vestfronten var en gang i tiden del av Rodez' bymur.
Battery
Battery (engelsk for batteri) kan sikte til:
Elgsethytta
Elgsethytta er en turisthytte og et serveringssted i Bymarka i Trondheim, nærmere bestemt i Bynesmarka mellom Bosbergheia og Elsetheia. Turisthytta ble åpnet i 1958 og tilhørte Trondhjems Skiklub til 1974, da eierskapet ble gitt til Trondheim kommune. Siden 2002 har skiklubben hatt ansvaret for driften av hytta. Hytta ligger i en høyde av 448 m over havet. Eiendommen har gårdsnummer 268 og bruksnummer 4 i Trondheim kommune.
På en liten høyde ca. 80 m nordvest for hytta, ligger Elgsethytta Panorama. Dette er et utsiktspunkt forsynt med en 'sikteskive'. Innretningen består av en metallskive med siktelinjal i messing, montert på toppen av en betongsøyle. På skiva er det inngravert ulike siktemål.
Friesland
Friesland (eller Frisland, vestfrisisk Fryslân, nordfrisisk Fraschlönj) er et landområde langs kysten av Vadehavet, mer presist avgrenset som det området som har frisisk som dagligspråk. I dag utgjør ikke det frisiske språkområdet noe sammenhengende areal. Med det Interfrisiske rådet har friserne i 1999 opprettet et organ som tar vare på frisiske kulturelle og språklige interesser på tvers av nasjonalgrensene.
Inndeling
Med grunnlag i dialektene som snakkes, kan man foreta en tredeling i Vest-, Øst- og Nord-Friesland. Navnene «Vest-», «Øst-» og «Nord-Friesland» er imidlertid ikke offisielle navn på de aktuelle områdene, da de brukes på forvaltningsenheter som avviker fra disse.
Vest-Friesland
Det vestfrisiske språkområdet er stort sett sammenfallende med den nederlandske provinsen Friesland/Fryslân. Det snakkes også frisisk i noen landsbyer vest i provinsen Groningen. Vest-Friesland er det største sammenhengende frisisk-språklige område. (Offisielt brukes navnet Westfriesland på en region i provinsen Noord-Holland på vestsiden av IJsselmeer, der frisisk imidlertid har forsvunnet som dagligspråk.)
Nord-Friesland
Nord-Friesland er området mellom elvene Eider og Vidå, som danner grensen til Danmark. Nordfrisisk snakkes langs deler av Schleswig-Holsteins Nordsjø-kyst både på noen av De nordfrisiske øyene (Sylt, Amrum og Föhr) og på fastlandet (mellom Husum og grensen til Danmark) samt på Helgoland. Nordfrisisk har dødd ut som dagligspråk på Eiderstedt, Nordstrand og Pellworm.
Offisielt brukes navnet Nordfriesland på en  Landkreis  i Schleswig-Holstein som omfatter mesteparten av det nordfrisiske språkområdet [og vel så det], men f.eks. ikke Helgoland. Cirka en tredel av Landkreisen er opprinnelig jysk bosetningsområde.
Historie
Etter at denne styringsformen hadde brutt sammen, bl.a. pga. svartedauen og stormfloder, var det en rekke med småkonger (hovedlinge) som prøvde å monopolisere makten. Men selv i denne tiden var borgerne relativt frie, sammenlignet med samtidens føydalsamfunn.
Rikets enhet tok slutt da Westfriesland (dvs. vest for Zuiderzee) ble annektert av greve Floris 5 av Holland i 1288. Det såkalte Westerlauwers Friesland (dvs. mellom Zuiderzee og Lauwers) ble av keiser Maximilian i 1498 gitt til hertug Albrecht av Sachsen. Byen Groningen begynte med sin nederlandsktalende befolkning å dominere den delen av Øst-Friesland som lå vest for Ems. Resten (Ostfriesland), klarte lenge å bevare selvstendigheten som grevskap og senere fyrstedømme, men kom 1744 under Preussen, og forble det – med noen avbrekk – frem til Preussens oppløsning i 1945.
Områdene øst for Weser og nord for Eideren som ble kolonisert av frisere, var aldri del av noen frisisk stat. Området mellom Eideren og Vidåen med De nordfrisiske øyene (Nord-Friesland) tilhørte det danske hertugdømmet Slesvig.
Veigar Páll Gunnarsson
Gunnarsson var angrepspiller og spilte i sin aktive karriere for blant annet Stabæk, AS Nancy, Vålerenga, Stjarnan, Strømsgodset og KR.
I Stabæks opprykkssesong i 2005 kom han på andreplass på toppscorerlisten i Adeccoligaen med tolv mål. I 2006 havnet han nok en gang på andreplass på toppscorerlisten i Tippeligaen med 18 mål. 2009-sesongen var Gunnarsson i franske Nancy, men på grunn av lite spilletid returnerte han til Stabæk i november 2009.
26. juli 2011 bekreftet agenten hans at Gunnarsson var enig med Rosenborg om en overgang, og at det bare var opp til klubbene å bli enige om prisen. Den 29. juli meldte derimot TV2 at Gunnarson hadde bestått den medisinske testen og skrevet under på en kontrakt som bant han til Vålerenga til 2014. Dagen etter ble overgangen bekreftet.
16. august 2012 ble det kjent at Vålerenga og Gunnarsson var enige om å avslutte kontrakten. Få dager senere signerte han for Stabæk for tredje gang. Etter at Stabæk hadde rykket ned valgte Gunnarsson å bryte kontrakten med Stabæk han reiste hjem til Island etter 2012-sesongen.
Tobakkindustriens Felleskontor
Tobakkindustriens Felleskontor (TIF) er en norsk organisasjon som ofte har opptrådt på vegne av norsk tobakksindustri. Organisasjonen ble stiftet i 1970. Kontoret holder til i Oslo.
Foreningen var lenge ledet av advokat Arne M. Falch. I 2006 var kontoret ledet av disponent Truls O. Johansen. Jan Robert Kvam var styreleder i 2000 og 2008.
I 2000 var følgende bedrifter medlem:
Skjulespråk
Et skjulespråk (også kalt kryptolekt) er en benevnelse på språk som kun brukes innenfor en lukket gruppe der det blir lagt vekt på at utenforstående ikke skal forstå det som blir sagt. Skjulespråk inneholder ofte særskilte omdanningsmekanismer for å forvanske ord som ellers ville vært enkle å forstå for nabogrupper. Kjente skjulespråk i Skandinavia og områdene omkring er romani rakripa, rodi, månsing, jenisch, rotvelsk og kaudervelsk.
Fra England tilbake på Elisabeth Is tid ble fenomenet omtalt som «Thieves' cant» i brosjyrer og skuespill selv om man i dag er usikker på om dette gjenspeilet det faktiske dagligspråket blant småkjeltringer og vagabonder.
Forbundskansler
Forbundskansler var tittelen for regjeringssjefen i Det nordtyske forbund (Otto von Bismarck) fra 1867 til 1871, og har siden 1918 vært brukt som tittel for regjeringssjefen i Østerrike og siden 1949 for regjeringssjefen i Tyskland.
Det er også tittelen for lederen av forbundskanselliet i Sveits, som har ansvar for å koordinere den føderale sveitsiske regjeringens arbeid.
Donkey Kong (figur)
Donkey Kong er en fiktiv videospillfigur fra Nintendo, laget av spilldesigner Shigeru Miyamoto. Han debuterte i arkadespillet Donkey Kong i 1981. Der var han Jumpmans (Marios) erkefiende som prøvde kidnappe Jumpmans kjæreste, Pauline. Siden den gang har han dukket opp i over 21 spill fra hans egen serie, i tillegg til mange Mario spill, som Mario Kart, Mario Party, Super Smash Bros. Osv. Donkey Kong er mest kjent fra spillserien Donkey Kong Country på SNES. I 2010 gav Nintendo ut et nytt spill i serien, med Donkey Kong Country Returns på Wii.
Baby Donkey Kong
Baby Donkey Kong er en baby versjon av Donkey Kong som først dukket opp i Yoshi Island DS, og senere dukket opp i Mario Super Sluggers.
Røst kirke
Røst kirke ligger på Røst i Nordland. Kirka er ei langkirke i tømmer med 278 plasser, bygd i 1899. Den ble innviet 26. september 1900 og restaurert i 1971.
Donkey Kong (figur)
Referanser
Donkey Kong
Røst kirke
Dagens kirke erstattet ei tidligere steinkirke som var blitt for lita. Den kirka var ei steinkirke som var innviet 5. mai 1839. Ei enda eldre kirke blåste ned under en orkan i januar 1835. Tårnet fra denne kirka står fremdeles på kirkegården på Røst. Til sammen har det sannsynligvis stått fem forskjellige kirker på Røst.
Alterskapet i Røst kirke ble gitt av prinsesse Isabella av Burgund rundt 1520. Hun kom ut for en storm under sjøreisen til København for å bli Christian IIs dronning under navnet Elisabeth, og ga alterskap til fem kirker på kysten av Norge som takk til høyere makter for at hun overlevde.
Romanias kroneorden
Romanias kroneorden (rumensk: Ordinul Coroana României) er en rumensk orden innstiftet 14. mars 1881 av kong Carol I til belønning av fremragende fortjenester av Romania. Landet gikk samme år fra å være et fyrstedømme til å bli et kongedømme og ordenen ble innstiftet samme dag som nasjonalforsamlingen vedtok å gjøre Carol I til konge. I 1938 ble ordenen delt i en sivil og en militær avdeling. Ordenen ble tildelt som en rumensk statsorden så lenge landet var et monarki. Da kongedømmet falt i 1947 gikk ordenen over til å bli en husorden innen den rumenske kongefamilie av Huset Hohenzollern-Sigmaringen.
Inndeling
Romanias kroneorden er inndelt i fem trinn:
Insignier
Ordensbåndet var først blått med kantstriper i sølv, men fra 1932 ble det endret til blått med en midtstripe i sølv.
Ordensstjernen er i sølv og har åtte grupper av stråler. Stjernen for storkors har hele ordenskorset i midten, mens stjernen for storoffiserer kun har midtmedaljongen.
Ordenen ble fra 1938 tildelt med sverd til militære og ordenstegnene ble utstyrt i henhold til dette med korslagte sverd bak korset, men over monogrammene.
Tildeling
Romanias kroneorden ble i hovedsak tildelt militæroffiserer og statstjenestemenn. Den ble også tildelt utlendinger.
Treprisen
Treprisen er en norsk arkitekturpris som deles ut for fremragende arkitektur med bruk av tre som materiale. Prisen ble opprettet i 1961 og deles ut av TreFokus, tidligere Treopplysningsrådet. Tildeling skjer på innstilling fra bedømmelseskomiteen bestående av fem medlemmer, hvorav tre av disse er fra TreFokus, mens de resterende to kommer fra Norske arkitekters landsforbund (NAL). Fra 2013 er utdelingen av Treprisen lagt til Den nasjonale konferansen for trearkitektur som arrangeres i et samarbeid mellom Arkitektur- og designhøgskolen i Oslo (AHO), NTNU, NMBU, BAS Arkitektbedriftene i Norge, Norsk Treteknisk Institutt og Trefokus.
Moshe Shamir
Moshe Shamir (født 15. september 1921, død 20. august 2004) var en israelsk forfatter. Han skrev både romaner, skuespill og sakprosa.
Bibliografi
Oversatt til norsk
Oversatt til engelsk
Jo
Jo har ulike betydninger:
1532 Inari
1532 Inari er en hovedbelteasteroide og går i bane innenfor asteroidefamilien Eos. Den ble oppdaget 16. september 1938 av Yrjö Väisälä i Åbo. Asteroiden har fått sitt navn etter det finske navnet på Enaresjøen.
449 Hamburga
449 Hamburga er en hovedbelteasteroide. Den ble oppdaga den 31. oktober 1899 av Max Wolf og Friedrich Karl Arnold Schwassmann fra Landessternwarte Heidelberg-Königstuhl i Heidelberg. Den består trolig av karbonholdig kondritt. Asteroiden er oppkalt etter byen Hamburg.
TSV 1860 München
TSV 1860 München, eller med fullt navn: Turn- und Sportverein München von 1860 e.V. (e.V = eingeschriebener Verein) er en idrettsklubb fra München. Klubben holder til i bydelen Giesing. Klubben er nok mest kjent for sitt fotballag, men klubbens medlemmer har også vunnet flere olympiske medaljer, tre av dem gull og klubben har over hundre tyske mesterskap i ulike grener og vise til. I 2017 vant Linus Straßer, en av klubbens alpinister, et verdenscuprenn i slalåm (31. januar i Stockholm). Fotballklubben er et fenomen i tysk fotball. Til tross for beskjeden sportlig suksess, spiller klubben for det meste for fulle tribuner. I sesongen 2018/19 var 18 av 19 hjemmekamper i serien utsolgt.
Optisk telegraf
De optiske telegrafstasjonene ble plassert på steder der man hadde fri sikt til neste stasjon, for eksempel på høyder i skjærgården. Hver stasjon var et ledd i en kjede og en melding ble gjentatt fra stasjon til stasjon inntil den nådde sluttstasjonen og mottakeren kunne hente den der. I en rekke europeiske land ble det opprettet optiske telegraflinjer, som tjente både sivile og militære formål. I Sverige var det blant annet en optisk telegraflinje som gikk tvers over landet, fra Göteborg til Stockholm.
TSV 1860 München
Selv om klubbens navn er 1860 starter klubbens historie i kjølvannet av den tyske revolusjonen. I juni 1848 godkjente «Den Konglige Bayeriske Politidireksjon» opprettelsen av «Münchener Turnverein», men allerede i 1850 blei godkjennelsen trukket tilbake og foreningen forbudt. Den 17. mai 1860 ble turnforeningen stiftet på nytt. Uroen etter revolusjonen hadde lagt seg og myndighetene så ikke lenger på turnforeninger som en trussel. I begynnelsen var klubben en ren turnforening, men etter hvert ble også avdelinger med andre sportarter opprettet.
Fotballavdelingen ble opprettet 25. april 1899. I 1966 vant TSV 1860 sitt til nå eneste tyske fotball mesterskap. Videre ble klubben cupmester i 1964 og nådde i det påfølgende året finalen i europacupen for cupvinnere. Denne tapte de 0-2 mot engelske West Ham United på Wembley Stadium. Klubben har også et cupmesterskap fra krigstiden (1942).
Optisk telegraf
Klaffetelegrafen
Etter Chappes opprinnelige oppfinnelse ble det utviklet en rekke varianter av optiske telegrafsystemer. Ett av disse ble utviklet av svensken Abraham Niclas Edelcrantz i 1794. Den besto av en mast med ti jernplater. Hver klaff kunne stilles enten horisontalt eller vertikalt. Ti klaffer med to posisjoner hver gir mulighet for 210 = 1024 forskjellige koder som var listet som meldinger i en kodebok. En kunne også angi at en skulle sende bokstavtegn og dermed hele meldinger med fri tekst. Under gode værforhold kunne en melding bli sendt over 200 km på 20 minutter. Klaffetelegrafen fikk stor betydning under Napoleonskrigene.
Petar Karađorđević
Petar Karađorđević kan vise til flere personer:
TSV 1860 München
Laget rykket ned fra Bundesligaen etter 2003/2004 sesongen og spilte fram til 2017 på det nest høyeste nivået (2. Bundesliga) i den tyske serien. I 2017 rykket klubben ytterlig en liga ned, og få dager etter nedrykket ble det klart at 1860 ikke var i stand til å tilfredsstille de økonomiske kravene for å få lisens til å spille i 3. Liga. Klubben måtte derfor i sesongen 2017/18 starte i Regionalliga Bayern som er det fjerde nivået i det tyske liga systemet. Fram til da hadde klubbens andrelag spilt i denne ligaen, og den siste sesongen (2016/17) avsluttet andrelaget som nummer to på tabellen. Som konsekvens av førstelagets nedrykk måtte også andrelaget en divisjon ned og startet i sesongen 2017/18 i Bayernliga Süd (Obeliga, 5. Nivå i det tyske ligasystemet). En videre konsekvens av å ha rykket ned to divisjoner, var at klubben flyttet sine hjemmekamper fra Allianz Arena til sitt gamle stadion i Grünwalder Straße. Stadionet heter offisielt Städisches Stadion an der Grünwalder Straße, men blir for det meste omtalt som Grünwalder Stadion og mange ganger også som Sechziger-Stadion. Dette stadionet ble bygd av 1860 i mellomkrigstiden, men på grunn av økonomiske problemer ble den på et senere tidspunkt solgt til München by. Kjente norske fotballspillere som har spilt for TSV 1860 München er Ørjan Berg, Vidar Riseth, Erik Mykland og Ola Kamara.
Optisk telegraf
Klaffetelegrafen
Et tilsvarende system med bare 6 klaffer ble tatt i bruk for militære formål i Norge etter flåteranet i 1807, da faren for krig med både Storbritannia og Sverige truet. Med tre mulige stillinger for hver klaff – oppover, vannrett (usynlig) eller nedover – kunne det sendes 729 ulike signaler, som kunne forstås som bokstaver, tall eller kodete meldinger etter en kodeliste. Den første telegraflinjen anlagt fra Christiania til Fredrikstad i 1808 er vist på kartet nedenfor, tegnet i 1807 av offiserene Juell og Gløersen, som utviklet det norske systemet. Dette var begynnelsen på en østlandsk eller søndenfjeldsk linje. De siste signalmastene på strekket inn mot hovedstaden fantes på Aukeåsen vest for Nærsnes, på «Varden» (åsen opp fra Ildjernet) på Nesodden, og den aller siste helt nord på Nesoddhalvøya. Dette ga opphav til stedsbetegnelsen «Signalen». I 1809 ble det bygget et relé i form av en stokkekonstruksjon med mast på høyden sydvest på øya Nakholmen i Oslos havnebasseng. Telegrafen ble senere ført videre til Halden og Hvaler, og vestover til Kristiansand og Bergen og videre nordover.
TSV 1860 München
De første fotballkampene (1899–1902)
I andre kampen ble det nok et tap, 1-2 mot FC Bavaria, men i tredje kampen greide man uavgjort 1-1 mot Internationalen SC, et lag som var dominert av engelske spillere. 5. oktober 1902 kom så den første seieren, med 4-3 revansjerte man seg for tapet i den første kampen mot 1. FC München von 1896.
Konflikt: Fotball- eller turnforbund? (1903–1905)
På slutten av 1800-tallet ble en rekke regionale fotballforbund stiftet. Forbundet for Sydtyske Fotballklubber (Verband Syddeutsche Fußballvereine), som 1860 etterhvert skulle bli medlem av, ble stiftet i 1897 og kåret i 1899 FC Freiburg til den første sydtyske mesteren. Det tyske fotballforbundet (Detusche Fußballbund – DFB) ble stiftet i 1900 og i 1903 spilte de regionale mesterne en finalerunde der den første tyske mesteren ble kåret (VfB Leipzig).
Optisk telegraf
Klaffetelegrafen
Klaffetelegafen ble avviklet i Norge etter 1814, men var i bruk i Sverige helt til 1881.
TSV 1860 München
Konflikt: Fotball- eller turnforbund? (1903–1905)
Turnforbundet inntok en ekstrem fiendtlig holdning ovenfor de nye fotballforbundene. For 1860s fotballavdeling betød dette at et medlemskap i et fotballforbund tilsluttet DFB var utelukket. Fotballforbundet sto generelt svakt i München, halvparten av fotballagene var tilsluttet turnforbundet og ble av dette nektet å delta i et seriemesterskap i fotballforbundets regi. Floken ble løst ved å stifte et uavhengig forbund. 9. oktober 1903 ble Münchener Fußballbund (MFB) stiftet og samme høst spilte 3 rene fotballklubber sammen med 3 turnforeninger en enkel serie.
I sitt første mesterskap endte 1860 som nummer fire på tabellen med bare to seiere (2-0 mot FC Bayern og 4-2 mot Turnerschaft München). Mester ble en annen turnforening, MTV 1879, men siden MTV ikke var tilsluttet fotballforbundet var det FC Bayern som kvalifiserte seg for finalerunden i det sydtyske mesterskapet. På våren 1904 spilte de seks lagene nok en enkel serie der 1860 igjen ble nummer 4 på tabellen. Mens turnforeningene var etablerte klubber med tradisjon, mange medlemmer, stabile strukturer og gode treningsmuligheter, var de rene fotballklubbene i utgangspunktet små interessegupper eller vennegjenger som nesten uten resurser hadde startet en klubb. Dette førte nok til at turnforeningene hadde en uforholdsmessig stor tyngde i det uavhengige fotballforbundet og det kan virke som at de utnyttet sin makt. På høsten 1904 meldte nemlig alle de reine fotballklubbene seg med ett slag ut av fotballforbundet. I en avisartikkel begrunnet de bruddet med at turnforeningene truet deres eksistens. Man kan gå ut ifra at de rike turnforeningene fisket de gode spillerne fra de fattige fotballklubbene og i retro-perspektiv er det interessant å fastslå at det ikke er noe nytt fenomen at pengene rår, også i amatøridretten.
Høsten 1904 og våren 1905 ble det spilt parallelle mesterskap for trunforeningenes fotballavdelinger og de rene fotballklubbene i München. 1860 målte krefter med MTV 1879 og Turnerschaft München og ble nest i begge serierundene der bare tre lag deltok.
C-pop
Musikksjangeren er sterkt påvirket av K-pop, slik at mange trekk karakteristiske for K-pop går igjen innen C-pop. Flertattet av moderne kinesiske popartister kommer fra Hongkong, Taiwan og Folkerepublikken Kina, men noen kommer fra Singapore eller Malaysia. Selv om det er noen kinesiske popartister som synger på kantonesisk eller taiwansk er de fleste kinesiske poplåter på mandarin. Denne hovedformen går under tilnavnet mandopop).
TSV 1860 München
Konflikt: Fotball- eller turnforbund? (1903–1905)
På høsten 1905 kom man sammen igjen og klubbene vedtok et, for den tiden radikalt kompromiss. Fotballklubbene gikk inn i MFB igjen mens turnforeningene ignorerte turnforbundets trusler og tillot fotballavdelingene å tilslutte seg det sydtyske fotballforbundet.
Tiden fram til den første verdenskrigen (1905–1914)
Med medlemskapet i det sydtyske fotballforbundet var 1860 fra høsten 1905 med i kampen om det tyske mesterskapet. Seriesystemet besto av en rekke parallelle avdelinger så selv om 1860 spilte på det høyeste nivået i ligaen måtte man ikke lenger enn til en annen bydel eller i høyden til Augsburg for å spille bortekamper. Serien i det sydtyske mesterskapet ble spilt på høstsesongen. På våren var kretsmesterne involvert i finalerunden, men parallelt arrangerte Münchens fotballforbund (MFB) et bymesterskap.
I det sydtyske mesterskapet gikk det heller dårlig. Klubben kom i førkrigstiden aldri over midten av tabellen. I sesongen 1907/08 unngikk man med en hårsbredd nedrykket. Man ble sist på tabellen, men reglen var at opprykk og nedrykk først ble avgjort etter kvalifiseringskamper mot vinneren av divisjonen under. Disse kampene vant 1860 og ble dermed værende i den høyeste klassen.